Title: ประกาศคณะกรรมการควบคุมการขนส่งทางบกประจำจังหวัดสกลนคร ฉบับที่ 22 (พ.ศ. 2561) เรื่อง การกำหนดเส้วนทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบกประจำจังหวัดสกลนคร
ฉบับที่ ๒๒
(พ.ศ. ๒๕๖๑)
เรื่อง
การกำหนดเส้นทางสำหรับการขนส่งประจำทางด้วยรถโดยสาร[๑]

ด้วยคณะกรรมการควบคุมการขนส่งทางบกประจำจังหวัดสกลนครได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดสกลนคร ในการประชุมครั้งที่
๑/๒๕๖๑ เมื่อวันที่ ๘ มกราคม ๒๕๖๑ และได้รับอนุมัติจากคณะอนุกรรมการพิจารณากิจการขนส่งทางบกกลางในการประชุมครั้งที่
๑/๒๕๖๑ เมื่อวันที่ ๑๑ มกราคม ๒๕๖๑
โดยได้รับมอบหมายจากคณะกรรมการควบคุมการขนส่งทางบกกลางในการประชุมครั้งที่ ๖/๒๕๕๙
เมื่อวันที่ ๒๕ พฤษภาคม ๒๕๕๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดสกลนคร สายที่ ๔ ท่าอากาศยานสกลนคร 
สถานีขนส่งผู้โดยสารจังหวัดสกลนคร แห่งที่ ๑ โดยให้ใช้รายละเอียดเส้นทางดังนี้ คือ

สายที่ ๔ ท่าอากาศยานสกลนคร  สถานีขนส่งผู้โดยสารจังหวัดสกลนคร
แห่งที่ ๑
เริ่มต้นจากสถานที่จอดรถโดยสารประจำทางท่าอากาศยานสกลนคร
แยกซ้ายไปตามทางหลวงแผ่นดินหมายเลข ๒๒ ผ่านสถานีวิทยุกระจายเสียง ๙๐๙ สกลนคร
ผ่านกรมทหารราบที่ ๓ แยกซ้ายไปตาม ทางหลวงแผ่นดินหมายเลข ๒๓๔๗ ผ่านโรงพยาบาลค่ายกฤษสีวะรา
ถึงมณฑลทหารบกที่ ๒๙ แยกขวาไปตามถนนอุฬารกุล ถึงสถานีขนส่งผู้โดยสารจังหวัดสกลนคร
แห่งที่ ๒ แล้วกลับตามเส้นทางเดิม
แยกขวาไปตามทางหลวงแผ่นดินหมายเลข ๒๓๔๗ ถึงโรงเรียนเซนต์ยอแซฟสกลนคร
กลับรถผ่านห้างแม็คโคร แยกซ้ายไปตามถนนประชาอุทิศ ผ่านโรงแรมไอยรา
แยกซ้ายไปตามถนนรัฐบำรุง ผ่านสามแยกถนนเสรีไทย ถึงวงเวียนกกส้มโฮง
ผ่านสถานีวิทยุกระจายเสียง กวส.๓ สกลนคร ถึงสำนักงานเกษตรจังหวัดสกลนคร
แยกซ้ายไปตามถนนศูนย์ราชการจังหวัดสกลนคร ผ่านสำนักงานสรรพสามิตพื้นที่สกลนคร
แยกซ้ายไปตามถนนสุขเกษม ผ่านอนุสาวรีย์รัชกาลที่ ๕ สี่แยกถนนสกล - นาแก
ตลาดสดเทศบาลนครสกลนคร ธนาคารกรุงเทพ แยกซ้ายไปตามถนนรอบเมือง
ผ่านโรงพยาบาลรักษ์สกล แยกซ้ายไปตามถนนรัฐพัฒนา ไปสุดเส้นทาง ณ สถานีขนส่งผู้โดยสาร
จังหวัดสกลนคร แห่งที่ ๑

ประกาศ ณ วันที่ ๒๘ พฤษภาคม พ.ศ. ๒๕๖๑
วิทยา  จันทร์ฉลอง
ผู้ว่าราชการจังหวัดสกลนคร
ประธานกรรมการควบคุมการขนส่งทางบกประจำจังหวัดสกลนคร

[เอกสารแนบท้าย]

๑. บัญชีประกาศคณะกรรมการควบคุมการขนส่งทางบกประจำจังหวัดสกลนคร เรื่อง
การกำหนดเส้นทาง

(ดูข้อมูลจากภาพกฎหมาย)

พรวิภา/จัดทำ
๒ ตุลาคม
๒๕๖๑

[๑] ราชกิจจานุเบกษา
เล่ม ๑๓๕/ตอนที่ ๕๒ ง/หน้า ๔/๑๒ กรกฎาคม ๒๕๖๑